Burton Agnes

Burton Agnes er en landsby og et verdslig sogn i regionen Yorkshire og Humber i grevskapet East Riding of Yorkshire, England. Den ligger ved motorveien A614, midt mellom Driffield og Bridlington. Det verdslige sognet består av landsbyen Burton Agnes og grendene Gransmoor og Thornholme. I henhold til folketellingen i 2011 hadde sognet og landsbyen en befolkning på 497 innbyggere, «Key Figures for 2011 Census: Key Statistics: Area: Burton Agnes CP (Parish)» , Neighbourhood Statistics. Office for National Statistics.

 Historie 
Blant stedets severdigheter er en herregård fra elisabetansk tid, Burton Agnes Hall og en normannisk herregård, Burton Agnes Manor House, bygget mellom 1170 og 1180 av Roger de Stuteville. Begge bygninger er bevaringsverdige som klasse I. Historic England: «Burton Agnes Hall (1346451)», National Heritage List for England. Historic England: «Burton Agnes Manor House (1280994)», National Heritage List for England Sognekirken er dedikert sankt Martin, og ble listet i 1966 som et bevaringsverdig bygg av klasse I. Historic England: «Church of St Martin (1083812)», National Heritage List for England.

Landsbyen har en årlig fugleskremselfestival. Hele stedet er da dekorert med kreative fugleskremsler. Festivalen begynte i 2004 og ble satt i gang av en gruppe barn i den hensikt å samle inn penger til en god sak.«Village set for scarecrow festival» , Bridlington Free Press, 27. juli 2005.

Den 17. september 1947 kolliderte en lastebil med et tog i Burton Agnes. Lastebilen fraktet tyske krigsfanger, og kollisjonen drepte to britiske og ti tyske soldater. Den 23. desember 2013 ble det avduket en plakett ved ulykkesstedet til minne om de som døde.«Plaque to Burton Agnes rail crash dead» , Bridlington Free Press, 7. januar 2014.

 Referanser 

 Eksterne lenker 

 «Burton Agnes» i Domesday Book

Kategori:Landsbyer i East Riding of Yorkshire
Kategori:Domesday Book